***Csanytelek Község Önkormányzata***

***Feladatellátó jegyzőjétől***

***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517;** [**jegyzo@csanytelek.hu**](mailto:jegyzo@csanytelek.hu)

**Alsó- Tisza-menti Önkormányzati Társulás**

**Társulási Tanácsa E l n ö k é t ő l**

**6647 Csanytelek, Volentér János tér 2.sz.**

**Tel.: 63 / 578–510 Fax: 63 / 578-517, e-mail:** [atmot@csanytelek.hu](mailto:atmot@csanytelek.hu)

A/34-1/2022.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2022. augusztusi ülésére**

**Tárgy:** *Alsó- Tisza-menti Többcélú Óvodák és Mini Bölcsődék 2021/2022. nevelési évben végzett tevékenységéről szóló beszámoló, az Alsó- Tisza-menti Többcélú Óvodák és Mini Bölcsődék 2022/2023. nevelési évi munkaterve elfogadása*

**Tisztelt Társulási Tanács!**

Tájékoztatjuk Önöket arról, hogy az Alsó- Tisza-menti Többcélú Óvodák és Mini Bölcsődék **Intézmény Vezetője** beszámolót készített az intézményben 2021/2022. nevelési évben folyt tevékenységről az intézmény fenntartója - Alsó- Tisza-menti Önkormányzati Társulás Társulási Tanácsa - számára, hivatkozva a nemzeti köznevelésről szóló 2011. évi CXC. törvény 85. § (2) bekezdésében foglaltakra, miszerint a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.

Az intézmény fenntartója a Tagóvoda számára *nem írt elő beszámolási kötelezettséget,* viszont a feladat- és hatáskört Társulásra átruházó Csanytelek Község Önkormányzata Képviselő-testülete, mint az intézménynek helyet Tagönkormányzat, a Társulás Társulási Megállapodása V. Fejezeti 12. pontjában foglaltakra hivatkozással jogot formál az önkormányzat területén működő intézmények tevékenységének megismerésére, főleg akkor, amikor központi jogszabályi kötelezettsége teljesítését érinti az.

A tárgyi beszámolóban foglaltakat értékelve rögzíthető-, hogy az *intézményben változatlanul magas szakmai színvonalú munka folyik.* Sajnos az óvodáskorú gyermekek alacsony létszáma miatt az épület kihasználtsága, hatékonysága nem túl kedvező, amelyen javítani fog a bölcsődei ellátás folyamatos biztosítása az 1 – 3 éves korosztályú gyermekek esetében, viszont a 2,5 éves (szobatiszta) gyermek már óvodába íratható, így helyére jöhet újabb bölcsődés gyermek, így férőhely hiány nem alakulhat ki, az örvendetes gyermek létszám növekedés ellenére sem.

**Csanytelek Község Önkormányzata Képviselő-testülete** napirendje keretében megtárgyalta az *Alsó- Tisza-menti Többcélú Óvodák és Mini Bölcsődék 2022/2023. nevelési évre szóló munkaterve, benne a Csanyteleki Tagintézmény*  2022/2023. nevelési évében munkatervbe vett feladatait, a *Tagintézmény helye szerinti Tagönkormányzat előzetes véleményezési és egyetértési jogával* élve fogadta el és annak jóváhagyását kezdeményezte.

A Képviselő-testület elismerését fejezte ki az Intézmény Vezetője, a Csanyteleki Tagintézmény vezetője és az óvoda nevelőtestülete számára a beszámolási időszakban magas szakmai színvonalon végzett tevékenységük értékeléseként és elvárásként fogalmazza meg a jövőre nézve az intézmény pedagógiai programjában írtak maradéktalan megvalósítását.

**Tisztelt Társulási Tanács!**

Kezdeményezzük a tárgyi előterjesztésben, a határozati javaslatokban, a csatolt beszámolókban foglaltak megvitatását és változtatás nélküli elfogadását.

C s a n y t e l e k, 2021. augusztus 18.

Tisztelettel:

………………………………….. …………………………………….

Erhard Gyula Kató Pálné jegyző

Társulási Tanács Elnöke Társulás Feladatellátó jegyzője

**…./2022 . (VIII. .. .) Atmöt határozat**

**Tárgy:** *Alsó- Tisza-menti Többcélú Óvodák és Mini Bölcsődék 2021/2022. nevelési évben végzett tevékenységéről szóló beszámoló, az Alsó- Tisza-menti Többcélú Óvodák és Mini Bölcsődék 2022/2023. nevelési évi munkaterve elfogadása*

**Határozati j a v a s l a t**

1.)Az **Alsó- Tisza-menti Önkormányzati Társulás Társulási Tanácsa** napirendje keretében megtárgyalta és jóváhagyta

1. az *Alsó- Tisza-menti Többcélú Óvodák és Mini Bölcsődék Intézményvezetője* által benyújtott, az intézmény 2021/2022. nevelési évében végzett tevékenységéről szóló beszámolót,
2. az *Alsó- Tisza-menti Többcélú Óvodák és Mini Bölcsődék 2022/2023. nevelési évi munkatervében*

foglaltakat. Az Alsó- Tisza-menti Önkormányzati Társulás Társulási Megállapodása V. Fejezet 12. pontja értelmében eljárva, döntésénél figyelembe vette **Csanytelek Község Önkormányzata Képviselő-testülete** (mint a *nevelési tagintézmény helye szerinti tagönkormányzat) előzetes véleményezési és egyetértési jogával* élve benyújtott javaslatát, melyben a beszámoló változtatás nélküli tartalommal és formában való jóváhagyását kezdeményezte.

2.) A Társulás Társulási Tanácsa az Intézmény Vezetője és az intézmény nevelőtestülete által a beszámolási időszakban végzett tevékenységét az elvárásoknak megfelelőnek, magas szakmai színvonalúnak értékeli. Elvárásként fogalmazza meg az intézmény pedagógiai programjában írtak maradéktalan megvalósítását.

3.) A Társulás Társulási Tanácsa az *Alsó- Tisza-menti Többcélú Óvodák és Mini Bölcsődék 2022/2023. nevelési évi munkatervében* foglaltakat megtárgyalta, az abban foglaltakkal egyetért.

Határozatról értesítést kap:

* Alsó- Tisza- menti Önkormányzati Társulás Társulási Tanácsa Elnöke, Tagjai,
* Alsó- Tisza- menti Többcélú Óvodák és Bölcsődék Intézményvezetője (Felgyő),
* Alsó- Tisza- menti Többcélú Óvoda és Bölcsőde Csanyteleki Tagintézmény Vezetője (Helyben)
* Csanytelek Község Önkormányzata Képviselő-testülete Tagjai a település jegyzője által,
* Csanytelek Község Önkormányzata jegyzője, a Társulás Feladatellátójaként (Helyben)
* Irattár